alexandrainst/scandi-wiki huggingface dataset:
Rhythm of My Heart

«Rhythm of My Heart» er ein rockesong skriven av Marc Jordan og John Capek. Den nederlandske rockeartisten René Shuman spelte inn songen i 1986 på debutalbumet René Shuman.

I 1991 spelte Rod Stewart inn songen for albumet sitt Vagabond Heart. Songen vart produsert av Trevor Horn. Songen opnar albumet og vart gjeven ut som den første singelen frå albumet. Singelen nådde tredjeplassen i Storbritannia og femteplassen i USA. Melodien er ei tilpassing av «Loch Lomond». Eric Rigler spelte sekkepipe på Stewart-versjonen.

Stewart-versjonen vart nytta under rulleteksten til filmen Loch Ness i 1996 og i ein barscene i filmen The Perfect Storm i 2000.

«Rhythm of My Heart» vart òg spelt av Runrig, som gav han ut på singel i 1996.

Salstrofé

Salslister

Vekeslister

Årslister

Kjelder

Denne artikkelen bygger på «Rhythm of My Heart» frå ,  den 5. juni 2018. 
 oppgav desse kjeldene:

Bakgrunnsstoff
 

Songar frå 1986
Singlar frå 1991
Rod Stewart-songar
Nummer-ein-singlar i Irland
Nummer-ein-singlar i Canada
Songar skrivne av Marc Jordan
Songar skrivne av John Capek
Gargoyle's Quest II

Gargoyle's Quest II: The Demon Darkness er eit action-rollespel utvikla og utgjeve av Capcom. Det er forløparen til Gargoyle's Quest og har liknande spelemekanikkar, som kombinerer datarollespel med siderullande action i ein makaber fantasy-setting.

Spelet vart utgjeve til Nintendo Entertainment System i Japan juli 1992, i Nord-Amerika oktober 1992 og i Europa juni 1993. Ei utvida utgåve av spelet til Game Boy vart utgjeve i 1993 berre i Japan, under tittelen Makaimura Gaiden: The Demon Darkness. I 2014 vart NES-utgåva av spelet gjeve ut på nytt til Nintendo 3DS og Wii U gjennom Virtual Console. Den spelbare figuren i Gargoyle's Quest II er demonen Firebrand, som debuterte i Ghosts 'n Goblins-serien som ein antagonist

Referansar 

Action-eventyrspel
Dataspel frå 1992
Game Boy-spel
Nintendo Entertainment System-spel
Virtual Console-spel til Nintendo 3DS
Virtual Console-spel til Wii U
Demon's Crest

Demon's Crest er eit action-eventyrspel utvikla og utgjeve av Capcom. Det er det tredje spelet med demonen Firebrand, ein fiendefigur frå Ghosts 'n Goblins-serien, og ein etterfølgjar til Gargoyle's Quest og Gargoyle's Quest II. 

Spelet vart utgjeve til Super Nintendo Entertainment System i Japan oktober 1994, i Nord-Amerika november 1994 og i Europa mars 1995. Det vart gjeve ut i emulert utgåve gjennom Virtual Console-tenestene til Wii U i 2015 og New Nintendo 3DS i 2016.

Referansar 

Action-eventyrspel
Dataspel frå 1994
Super Nintendo Entertainment System-spel
Virtual Console-spel til Nintendo 3DS
Virtual Console-spel til Wii U
Jens Kobro

Jens Isak de Lange Kobro () var ein norsk jurist, offiser og politikar for partiet Venstre. Han var forsvarsminister i Mowinckel III-regjeringa.

Kobro var son til ein prest. Han tok studenteksamen ved Hauges Minde i Kristiania i 1900 og vart vernepliktig offiser i 1901. Sidan studerte han jus og vart cand.jur. i 1906. Frå 1907 til-09 var han assistent hos Politimeisteren i Senja og Steigen, stasjonert i Harstad. 1909-12 var han eidsvoren fullmektig hos Sorenskrivaren i Hammerfest, der han ei tid var fungerande politimeister. Premierløytnant i 1914 og bysekretær i Haugesund 1915-17. Perioden 1917-23 var Kobro politimeister i Vardø og 1923-47 sorenskrivar i Malangen. Han avslutta arbeidslivet som sorenskrivar i Lillesand 1947-52.

Kobro var bystyremedlem i Vardø 1923-25 og i Tromsø 1929-37, ordførar i Tromsø 1929-32 og ein kort periode etter frigjeringa i 1945. I Vardø var han 1920-23 styreformann i den lokale sparebanken og i Tromsø formann 1931-38 i representantskapet til Tromsø Forretningsbank. 

Valperiodane 1931-33 og 1934-36 var Kobro stortingsrepresentant frå byane i Nord-Noreg, men frå våren 1933 og i to år framover hadde han plass i statsrådet under statsminister Johan Ludwig Mowinckel.

Gravlagd i Lillesand.

Kjelder
 

Norske forsvarsministrar
Venstrestatsrådar
Statsrådar i Regjeringa Mowinckel III
Stortingsrepresentantar 1931-1933
Stortingsrepresentantar 1934-1936
Stortingsrepresentantar frå Venstre
Stortingsrepresentantar for byane i Nordland, Troms og Finnmark
Ordførarar i Tromsø
Venstreordførarar i Troms
Lokalpolitikarar i Vardø
Venstrepolitikarar i Finnmark
Norske politimeistrar
Norske offiserar
1994-dataspelet Donkey Kong

Donkey Kong er eit plattformspel som er utvikla og utgjeve av Nintendo til Game Boy. Det vart utgjeve internasjonalt i 1994 og er laust basert på dataspelet frå 1981 med same tittel og oppfølgjaren Donkey Kong Jr. Spelet var kjent under arbeidstittelen Donkey Kong '94 før utgjevinga.

I Donkey Kong tek spelaren kontrollen som Mario og må redde Pauline frå Donkey Kong som har kidnappa henne. Spelet har fleire spelemekanikkar henta frå 1981-dataspelet Donkey Kong, Donkey Kong Jr. og Super Mario Bros. 2. Donkey Kong Jr. gjer ein gjesteopptreden i spelet i nokre av nivåa, der han hjelper Donkey Kong med å hindre Mario i å komme vidare. Donkey Kong var det første Game Boy-spelet som var utvikla med støtte for Super Game Boy, som gjev spelet fargegrafikk og betre lyd. I 2011 vart Donkey Kong gjeve ut til Nintendo 3DS gjennom Virtual Console.

Referansar

Bakgrunnsstoff 
 Offisiell nettstad (på japansk)

Dataspel frå 1994
Game Boy-spel
Mario-plattformspel
Virtual Console-spel til Nintendo 3DS
Wario Land II

Wario Land II er eit plattformspel utvikla og utgjeve av Nintendo til Game Boy i 1998. Det var utgjeve på nytt i ei utgåve til Game Boy Color, for å utnytte den nye maskinvaren. I spelet må Wario hente attende skatten sin frå piraten Captain Syrup og hopen hennar av piratar.

Game Boy Color-utgåva av spelet vart gjeve ut på nytt til Nintendo 3DS gjennom Virtual Console i 2012.

Referansar

Bakgrunnsstoff 
 Offisiell nettstad (på japansk)

Dataspel frå 1998
Game Boy-spel
Game Boy Color-spel
Spel av Nintendo R&D1
Virtual Console-spel til Nintendo 3DS
Wario-spel
Wario Land 3

Wario Land 3 er eit plattformspel utvikla og utgjeve av Nintendo til Game Boy Color i 2000. Spelet handlar om Wario som må frigjere ein mystisk figur som er fanga inni ein speledåse. Det vart etterfølgt av Wario Land 4 til Game Boy Advance i 2001.

Wario Land 3 vart gjeve ut på nytt til Nintendo 3DS gjennom Virtual Console i 2012.

Referansar

Bakgrunnsstoff 
 Offisiell nettstad (på japansk)

Dataspel frå 2000
Game Boy Color-spel
Spel av Nintendo R&D1
Virtual Console-spel til Nintendo 3DS
Wario-spel
Wario Land 4

Wario Land 4 er eit plattformspel utvikla og utgjeve av Nintendo til Game Boy Advance. Det vart utgjeve i Japan august 2001 og i Europa og Nord-Amerika november 2001. Spelet handlar om Wario som må samle fire skattar for å få tilgjenge til ein pyramide og berge prinsessa Shokora frå ein demon kjend som «Golden Diva».

Referansar

Bakgrunnsstoff 
 Offisiell nettstad (på japansk)

Dataspel frå 2001
Game Boy Advance-spel
Spel av Nintendo R&D1
Virtual Console-spel til Wii U
Wario-spel
Neil Stubenhaus

Neil Stubenhaus () er ein USA-amerikansk bassgitarist.

Stubenhaus byrja å spele bassgitar då han var 12 og studerte ved Berklee College of Music, der han tok eksamen i 1975. Han byrja så å spele i eit band med ein annan Berklee-student, Steve Smith (Vital Information, Journey). Her møtte han òg trommeslagarane Vinnie Colaiuta og John Robinson.

I 1977 vart han med i Blood Sweat & Tears og spelte på det første soloalbumet til David Clayton-Thomas. I 1978 drog han på turné med Larry Carlton. Dette førte han til Vestkysten der han møtte Mike Post og andre komponistar og byrja som studiomusikar. Sidan 1979 har Stubenhaus spelt på meir enn 600 album og spelt filmmusikk for over 150 filmar. 

Stubenhaus har spelt mykje med med Barbra Streisand og Quincy Jones. Andre artistar han har spelt med er Aerosmith, Anita Baker, Gigi D'Alessio, Elton John, Rod Stewart, Billy Joel, Frank Sinatra, Nancy Wilson, Patti LaBelle, Michael Bolton, Ricky Martin, Dan Fogelberg, John Fogerty, Cher, Shirley Bassey, Joe Cocker, Bobby Caldwell, Taylor Dayne, Vince Gill, George Benson, Al Jarreau, Don Henley, Luis Miguel, Julio Iglesias, BB King, Michael McDonald, Bette Midler, Hanson, The Corrs, Milton Nascimento, Pointer Sisters, Eros Ramazzotti, Bonnie Raitt, Lee Ritenour, Lionel Richie, Selena, Diane Schuur, Tom Scott, Kirk Whalum, Lisa Stansfield og mange andre.

Kjelder
Denne artikkelen bygger på «Neil Stubenhaus» frå ,  den 5. juni 2018. 
 oppgav desse kjeldene:

USA-amerikanske rockebassistar
USA-amerikanske jazzbassistar
USA-amerikanske studiomusikarar
Elevar frå Berklee College of Music
John Robinson

John Frederick Robinson () er ein USA-amerikansk trommeslagar og studiomusikar. Han er mest kjend for arbeidet sitt med Quincy Jones, inkludert Michael Jackson-albumet Off the Wall og singelen «We Are the World».

Robinson var fødd i Creston i Iowa og studerte ved Berklee College of Music i Boston. Han har gjeve ut to soloalbum: Funkshui (2004) og Platinum (2007). Han vart innlemma i Iowa Rock 'n Roll Music Association Hall of Fame i 2005.

Robinson har spelt filmmusikk for fleire filmar, som Grand Canyon, ER, My Cousin Vinny, Jerry Maguire, The Bodyguard, Independence Day, Man of Steel, Space Jam, That Thing You Do! og Batman v Superman: Dawn of Justice.

Diskografi

Som sidemann
 Chaka Khan-bandet Rufus 
 Michael Jackson («Rock with You»)
 Forskjellige artistar («We Are the World»)
 Lionel Richie («All Night Long (All Night)»)
 Luis Miguel (20 Años)
 Eric Clapton («Change the World»)
 Mike Oldfield (Tubular Bells II),(«Man on the Rocks»)
 Natalie Cole (Stardust)
 John Fogerty (Eye of the Zombie, Centerfield)
 Jennifer Love Hewitt (Let's Go Bang)
 Madonna («Express Yourself»)
 Quincy Jones (Q's Jook Joint, From Q With Love)
 Wilson Phillips (Wilson Phillips med singlane «Hold On», «Release Me», «You're in Love»)
 Pointer Sisters («I'm So Excited», «Slow Hand»)
 David Lee Roth («Just a Gigolo», «California Girls»)
 Barbra Streisand («Timeless»-turneen)
 David Benoit (Shadows)
 Steve Winwood («Back in the High Life Again», «The Finer Things», «Higher Love», Back in the High Life)
 Peter Cetera («One Good Woman»)
 Daft Punk (Random Access Memories)
 David Foster (Hit Man: David Foster & Friends)
 George Benson (While the City Sleeps...)
 Sergio Mendes (Confetti)
 Lisa Stansfield (Seven)
 The Brothers Johnson (Stomp!)

Kjelder
Denne artikkelen bygger på «John Robinson (drummer)» frå ,  den 5. juni 2018. 
 oppgav desse kjeldene:

Folk frå Creston i Iowa
USA-amerikanske studiomusikarar
USA-amerikanske funktrommeslagarar
USA-amerikanske trommeslagarar
USA-amerikanske jazztrommeslagarar
USA-amerikanske rocketrommeslagarar
Musikarar frå Iowa
Elevar ved Berklee College of Music
USA-amerikanske rhythm and blues-trommeslagarar
USA-amerikanske soultrommeslagarar
Wilhelm Morgenstierne

Wilhelm Hermann Ludvig von Munthe af Morgenstierne () var ein norsk offiser. Bredo Morgenstierne var bror hans.  

Morgenstierne vart offiser i infanteriet i 1877 og gjorde 1882-1907 teneste i generalstaben.
Tida 1891-1907 underviste han ved krigsskulen, medan han som militærstipendiat vitja den gresk-tyrkiske krigen 1897. I 1907 forfremja til oberst. Frå 1912 generalmajor og sjef for 4. brigade i Bergen og samstundes kommandant på Bergenhus til 1923.

Morgenstierne var elles formann 1888-92 i Norsk Husflids Venner og 1889-93 sekretær i Den Norske Turistforening. Han gav ut bøkene Foredrag over den tysk-franske krig 1870-71 i 1894 og Uddrag av Norges krigshistorie i 1906. Frå 1885 til 1910 var han utgjevar av den årlege Norges militærkalender.

Kjelder
Denne artikkelen bygger på «Wilhelm von Munthe af Morgenstierne» frå ,  den 5. juni 2018.  
 

Norske offiserar
Fjellfolk

Fjellfolk er ein norsk dokumentarserie som gjekk på NRK. Serien har to sesongar, der første sesong omfatta fire episodar og den andre seks episodar. Første sesong vart send første gongen mellom 12. februar 2012 og 4. mars 2012. Andre sesong vart send første gongen mellom 7. september 2014 og 12. oktober 2014.

Turisthytta Fondsbu ved Eidsbugarden i Jotunheimen opplevde auka pågang i 2012 etter at første sesong av Fjellfolk vart send på NRK.

Referansar

Bakgrunnsstoff 
 Fjellfolk på NRK Nett-TV

Fjernsynsseriar frå 2010-åra
Fjernsynsprogram frå NRK
Norske dokumentarseriar
Oppdrag Sognefjorden

Oppdrag Sognefjorden er ein norsk dokumentarserie som gjekk på NRK. Serien følgjer tolv ekstremsportutøvarar som bur saman på båten «Fjordvision» og reiser innover Sognefjorden, der dei jaktar på gunstige stader for frikøyring og ulike vågestykke.

Oppdrag Sognefjorden har sju episodar og vart send første gong mellom 6. mars 2011 og 24. april 2011. Serien var tilgjengeleg på NRK Nett-TV fram til juni 2015.

Referansar 

Fjernsynsseriar frå 2010-åra
Fjernsynsprogram frå NRK
Norske dokumentarseriar
Oppdrag Nord-Norge

Oppdrag Nord-Norge er ein norsk dokumentarserie som gjekk på NRK. Serien følgjer ni ekstremsportutøvarar som reiser i båt langs kysten av Nord-Noreg, frå Lyngen via Senja, Vesterålen og Lofoten til Steigen. Kari Traa var ein av deltakarane, men var gravid då programmet vart spelt inn og måtte avgrense seg. 

Oppdrag Nord-Norge omfattar åtte episodar og vart send første gongen mellom 7. mars 2013 og 25. april 2013. Serien var tilgjengeleg på NRK Nett-TV fram til juni 2015.

Referansar 

Fjernsynsseriar frå 2010-åra
Fjernsynsprogram frå NRK
Norske dokumentarseriar
Luis Conte

Luis Conte () er ein kubansk perkusjonist.

Conte voks opp på Cuba, men i 1967 sende foreldra han til Los Angeles for å hindre at han vart kalla opp i det kubanske militæret. Innan 1973 spelte Conte på lokale klubbar og vart raskt ein travel studiomusikar. I 1970-åra spelte han i latinfusion-bandet Caldera.

I 1980-åra turnerte Conte med forskjellige musikarar, som Madonna, gitaristen Al Di Meola og Andy Narell. Debuten som bandleiar kom i 1987 då han gav ut La cocina caliente, som inneheld ein latinamerikansk versjon av Chopin sin «Susarasa». Conte spelte òg perkusjon på Pat Metheny Group-albumet We Live Here i 1995, og dei to første albuma til I Mother Earth, Dig (1994) og Scenery and Fish (1996).

I nyare tid har han spelt som del av James Taylor sitt «Band of Legends». Han har òg spelt med kjende musikarar som Alex Acuña, Jaguares, Larry Klimas og David Garfield, både som bandleiar og sidemann. 

Luis Conte har spelt mykje med Phil Collins på turneane hans, seinast i 2017-2018.

Diskografi 
La cocina caliente (1987)
Black Forest (1989)
En casa de Luis (BFM Jazz, 2011)

Kjelder
Denne artikkelen bygger på «Luis Conte» frå ,  den 6. juni 2018. 
 oppgav desse kjeldene:

Bakgrunnsstoff 
Offisiell nettstad
 Luis Conte School of Percussion 

Cubanske perkusjonistar
Pat Metheny Group-medlemmar
USA-amerikanske rockeperkusjonistar
Cubansk-amerikanarar
Paul Jackson jr.

Paul Milton Jackson jr. () er ein USA-amerikansk fusion/urban jazz-komponist, arrangør og gitarist. Han var fødd og voks opp i Los Angeles. 

I tillegg til ein solokarriere har Jackson spelt som studiomusikar med mange kjende artistar i Los Angeles, som Michael Jackson (ingen slektskap) (på albuma Thriller, Bad, Dangerous, HIStory og Blood on the Dance Floor: HIStory in the Mix) frå The Temptations, Whitney Houston, Alexander O'Neal, Five Star (på albumet Silk and Steel), Howard Hewett, Thomas Anders, Patti LaBelle og Luis Miguel, til rockeartistar som Chicago og Elton John, til jazzorienterte musikarar som George Duke, George Benson, Dave Koz, Al Jarreau, David Benoit, Marcus Miller og Kirk Whalum og kristne artistar som Leon Patillo og Don Moen.

I 2013 spelte han på fleire songar på albumet Random Access Memories av Daft Punk. Han spelte òg på Lisa Stansfield sitt Seven.

Diskografi

Som leiar
 I Came to Play (1988, Atlantic)
 Out of the Shadows (1990, Atlantic)
 A River in the Desert (1993, Atlantic)
 Never Alone: Duets (1996, Blue Note)
 The Power of the String (2001, Blue Note)
 Still Small Voice (2003, Blue Note)
 Lay It Back (2008, Branch)
 Stories from Stompin' Willie (2016, Branch)

Som sidemann
Med Amy Grant
Unguarded (A&M, 1985)

Med Chicago
Chicago 17 (Full Moon/Warner Bros., 1984)

Med David Sanborn
 Close Up (Reprise, 1988)

Med Donald Byrd
Thank You...For F.U.M.L. (Funking Up My Life) (Elektra, 1978)

Med Don Moen
God Is Good – Worship with Don Moen (Integrity, Hosanna! Music, 1998)

Med The Jackson 5
Destiny (Epic, 1978)
Triumph (Epic, 1980)

Med Lalo Schifrin
No One Home (Tabu, 1979)
Holiday Wishes (Idina Menzel, 2014)

Med Lionel Richie
Lionel Richie (Motown, 1982)

Med Michael Jackson
Thriller (Epic, 1982)
Bad (Epic, 1987)
Dangerous (Epic, 1991)

Kjelder
Denne artikkelen bygger på «Paul Jackson jr.» frå ,  den 6. juni 2018. 
 oppgav desse kjeldene:

Bakgrunnsstoff 
Offisiell nettstad

Afroamerikanske jazzmusikarar
USA-amerikanske jazzgitaristar
Smooth jazz-gitaristar
USA-amerikanske studiomusikarar
USA-amerikanske rockegitaristar
Sologitaristar
USA-amerikanske funkgitaristar
USA-amerikanske soulgitaristar
USA-amerikanske rhythm and blues-gitaristar
Afroamerikanske musikarar
The Tonight Show Band-medlemmar
Musikarar frå Los Angeles
All for Love

«All for Love» er ein song skriven av Bryan Adams, Robert John «Mutt» Lange og Michael Kamen for filmen  The Three Musketeers. Han vart framført av Bryan Adams, Rod Stewart og Sting. Songen vart gjeven ut på CD-singel i USA den 16. november 1993. Han vart ein hit verda over og nådde toppen i både Europa og Nord-Amerika.

Adams spelte eit konsertopptak i 1994 med Luciano Pavarotti, Andrea Bocelli, Nancy Gustafson og Giorgia Todrani. Michael Kamen, som skeiv songen i lag med Adams, dirigerte orkesteret.

Tittelen var inspirert av mottoet til musketerane: «Alle for ein, ein for alle».

Salslister
I USA nådde singelen toppen av Billboard Hot 100 den 22. januar 1994. Han låg på toppen av lista i tre veker. Han selde 1,2 millionar eksemplar i landet, som var nok til platinaplate. I Noreg låg songen seks veker på toppen av VG-lista i desember 1993 og januar 1994.
I 2007 gav det svenske bandet E.M.D. ut ein versjon av songen som gjekk til topps i Sverige.

Vekeslister

Årslister

Tiårsliste

Kjelder

Denne artikkelen bygger på «All for Love» frå ,  den 6. juni 2018. 
 oppgav desse kjeldene:

Songar frå 1993
Singlar frå 1993
Singlar frå 2007
Disneysongar
Bryan Adams-songar
Rod Stewart-songar
Sting-songar
E.M.D.-songar
Songar på toppen av Billboard-lista
Songar på toppen av Billboard Mainstream Top 40
Nummer-ein-singlar i Canada
Nummer-ein-singlar i Australia
Nummer-ein-singlar i Danmark
Nummer-ein-singlar i Tyskland
Nummer-ein-singlar i Irland
Nummer-ein-singlar i Italia
Nummer-ein-singlar i Sverige
Nummer-ein-singlar i Sveits
Nummer-ein-singlar i Japan
Songar skrivne av Robert John «Mutt» Lange
Songar skrivne av Michael Kamen
Songar skrivne av Bryan Adams
Musikkvideoar regisserte av David Hogan
A&M Records-singlar
Rockeballadar
Disney-songar
Nikka Costa-songar
A Spanner in the Works

A Spanner in the Works  er det 17. studioalbumet til Rod Stewart, gjeve ut den 26. mai 1995. Det var då fire år sidan det førre studioalbumet hans, den lengste pausen til då mellom to Stewart-album. Det kom ut på Warner Bros. Records (WEA 9362 45867-1/2) i USA, Storbritannia og Japan. Det vart gjeve ut fem singlar frå albumet: «You're The Star», «Leave Virginia Alone», «This», «Lady Luck» og «Purple Heather».

Innhald
Albumet innheld ein versjon av Bob Dylan sin «Sweetheart Like You» og The Blue Nile sin «The Downtown Lights». Songen «Muddy, Sam, and Otis» er ei hyllest til Muddy Waters, Sam Cooke og Otis Redding. «Purple Heather» er ei folkevise som normalt vert kalla «Wild Mountain Thyme». Han vert ofte oppført som ein tradisjonell song, men vart skriven av The McPeakes. Songen vart spelt inn med det skotske herrelaget til fotball-EM i 1996. «Leave Virginia Alone» vart skriven av Tom Petty og spelt inn for albumet Wildflowers, men kom aldri med på det ferdige albumet og gjeven til Stewart i staden for.

Innhald

Merknadar
Spor 1, 2, 4, 5, 6, 7, 8, 9 og 12 produsert av Trevor Horn
Spor 4, 6, 7, 8, 10, 11 og 12 produsert av Rod Stewart
Spor 7, 10 og 11 produsert av Bernard Edwards
Spor 3 produsert av James Newton-Howard, Michael Ostin og Lenny Waronker
Spor 10 produsert av Andy Taylor

Medverkande

Salslister
Albumet selde til gullplate i USA og Storbritannia. I desse landa nådde albumet høvesvis 35. og 4. plassen på albumlista.

Kjelder
Denne artikkelen bygger på «A Spanner in the Works» frå ,  den 6. juni 2018. 
 oppgav desse kjeldene: 
 

Rod Stewart-album
Musikkalbum frå 1995
Album produserte av Trevor Horn
Album produserte av Lenny Waronker
Album produserte av Bernard Edwards
Warner Bros. Records-album
Tinkerhest

Tinkerhest er ein hestetype frå Dei britiske øyane som er knytt til reisandefolk eller sigøynarar.
Han er også kjend som gypsy vanner, irish cob, coloured cob, gypsy horse/cob, romany horse eller piebald.
Tinkerhestar kan ha ulike storleikar, frå ponnihøgd på 128 cm opp til 170 cm.

Hestane finst i ulike fargar, men er ofte tofarga. Dei har ofte mykje hovskjegg.
Historia til hesten går langt tilbake. I avlen har ein mellom anna hatt innslag av clydesdale, shire, fell og connemara.

Hesten er blitt avla fram av reisandefolk for å kunna trekka husvogner og ridast. Han har i dag eit vidt bruksområde, til dømes som turhest, køyrehest, kløyvhest, dressur og enklare sprangriding. Han blir også brukt som terapihest.

Kjelder 

Hesterasar
Britiske husdyr
Haflinger

Haflingeren er en hesterase, teknisk sett ein stor ponni, som er kjenneteikna av kvit man og hale. Hesten er hardfør, og har godt gemytt. Han stammar frå fjella i Tirol, der han tradisjonelt er blitt brukt som pakkdyr for varetransporten over fjellpassa. Haflingeren har namn etter kommunen Hafling i dagens Sør-Tirol.

Kjelder
Denne artikkelen bygger på «Haflinger» frå ,  den 6. juni 2018.  
 

Hesterasar
Austerrikske husdyr
Italienske husdyr
Jeff Paris

Jeff Paris er ein USA-amerikansk vokalist, klaverspelar og gitarist som hovudsakleg har spelt innan hardrock- og heavy metal-sjangrane. 

Paris byrja i det ukjende bandet Pieces før han var studiomusikar på debutplata til Cinderella i 1986. Kring samstundes fekk han platekontrakt hos PolyGram Records og gav ut to soloalbum Race To Paradise i 1986, og Wired Up 1987, men begge selde dårleg. I 1990-åra gav Paris ut tre soloalbum til:  Lucky This Time (1993), Smack (1997) and Freak Flag (1998), og gjekk attende til arbeidet som studiomusikar og låtskrivar. 

Som studiomusikar har Paris arbeidd md mange forskjellige band og artistar, som Vixen, Y&T, Michael Sembello, XYZ, Stevie Salas, Mr. Big og mange andre, hovudsakleg som klaverspeelar og korvokalist.

Kjelder
Denne artikkelen bygger på «Jeff Paris (musician)» frå ,  den 6. juni 2018. 
 oppgav desse kjeldene:

USA-amerikanske klaverspelarar
USA-amerikanske songarar
USA-amerikanske gitaristar